มารีโอ ฟีเกย์รา เฟียร์นันเดส

มารีโอ ฟีเกย์รา เฟียร์นันเดส (; เกิดวันที่ 19 กันยายน ค.ศ. 1990) เป็นนักฟุตบอลอาชีพชาวรัสเซีย-บราซิล เล่นในตำแหน่งแบ็กขวาให้กับสโมสรกีฬากลางแห่งกองทัพบก มอสโก ในรัสเซีย และทีมชาติรัสเซีย

เส้นทางอาชีพระดับสโมสร
เกรมีอู
เฟร์นันดัสย้ายมาร่วมทีมเกรมีอูในเดือนมีนาคม 2009 โดยเซ็นสัญญาจนถึงปี 2014 ไม่กี่วันหลังจากนั้นเขาได้หายตัวไปจนต้องมีการแจ้งตำรวจบราซิลให้ช่วยตามหาตัว เขาถูกพบตัวในอีกไม่กี่วันต่อมาที่รัฐเซาเปาลู หลังจากที่เขาได้ตระเวนกดเงินสดในเมืองลอนดรินา, โปร์ตูอาเลกรี และโฟลเรียนอโปลิส เฟร์นันดัสลงสนามเปิดตัวให้กับสโมสรในนัดที่พบกับสปอร์ต คลับ ดู เรซิเฟ่ เมื่อวันที่ 28 มิถุนายน 2009 และสามารถยึดตำแหน่งแบ็กขวาตัวหลักของเกรมีอูได้สำเร็จ

ซีเอสเคเอ มอสโก
เมื่อวันที่ 25 เมษายน 2012 ประธานสโมสรเกรมีอูได้ประกาศว่าได้มีการตกลงข้อเสนอค่าตัว 15 ล้านยูโรกับพีเอฟซี ซีเอสเคเอ มอสโก และเฟร์นันดัสเตรียมจะย้ายไปร่วมทีมหลังจากผ่านการตรวจร่างกาย โดยทางซีเอสเคเอได้ประกาศการมาถึงของเขาอย่างเป็นทางการเมื่อวันที่ 4 พฤษภาคม 2012

ในช่วงฤดูกาล 2013–14 เขาได้รับบาดเจ็บที่หัวเข่าซึ่งทำให้เขาต้องพักการแข่งขันในช่วงสี่เดือนแรกของฤดูกาล

ในปี 2015 เขาเป็นผู้เล่นคนสำคัญในศึกแชมเปียนส์ลีก รอบคัดเลือกรอบที่ 3 ซึ่งซีเอสเคเอ มอสโก เอาชนะสปาร์ตา ปราก ในนัดที่สองไปได้ 3–2 เฟร์นันดัสลงเล่นครบ 90 นาที โดยในนาทีที่ 64 (ขณะเสมอกัน 2:2) หลังจากมีการเข้าปะทะกันตามปกติ เฟร์นันดัสได้ทำการพุ่งล้มตบตาผู้ตัดสิน ผู้ตัดสิน Paolo Mazzoleni จึงให้ใบแดงแก่ Marek Matějovský หนังสือพิมพ์รายวันของรัสเซีย Kommersant เขียนวิจารณ์ว่ามันเป็น "บทละครเวทีที่สำคัญ" ขณะที่หนังสือพิมพ์ของเช็กอ้างว่าจังหวะนั้นไม่ควรเป็นใบแดงอย่างแน่นอนและเฟร์นันดัสขาดน้ำใจนักกีฬา

เมื่อวันที่ 29 มิถุนายน 2017 เฟร์นันดัสได้เซ็นสัญญาฉบับใหม่กับซีเอสเคเอ ซึ่งทำให้เขาจะอยู่กับสโมสรไปจนถึงช่วงฤดูร้อนปี 2022

เมื่อวันที่ 18 พฤษภาคม 2022 เฟร์นันดัสประกาศว่าเขาจะระงับสัญญากับซีเอสเคเอหลังจากเกมนัดสุดท้ายของฤดูกาล 2021–22 ของพีเอฟซี ซีเอสเคเอ มอสโก ที่พบกับเอฟซี รอสตอฟ ในวันที่ 21 พฤษภาคม 2022 ด้วยเหตุผลส่วนตัว ต่อมาในวันที่ 11 ธันวาคม 2022 ซีเอสเคเอได้ประกาศว่าเฟร์นันดัสตัดสินใจกลับมาเล่นฟุตบอลอาชีพอีกครั้ง โดยจะยังคงอยู่ในบราซิลตลอดปี 2023

อินแตร์นาซีโอนาล
เมื่อวันที่ 13 ธันวาคม 2022 สปอร์ต คลับ อินแตร์นาซีโอนาล ประกาศการเซ็นสัญญากับเฟร์นันดัสจากซีเอสเคเอ มอสโก สำหรับฤดูกาล 2023 โดยทางซีเอสเคเอ มอสโก ประกาศว่าการย้ายทีมครั้งนี้เป็นการยืมตัวเป็นเวลาหนึ่งปี ในช่วงฤดูร้อนปี 2023 ซีเอสเคเอและอินแตร์นาซีโอนาลได้เจรจาเกี่ยวกับการย้ายทีมเพื่อให้เฟร์นันดัสกลับสู่ซีเอสเคเอ แต่การเจรจาต้องหยุดชะงักลงเนื่องจากซีเอสเคเอปฏิเสธที่จะจ่ายเงินให้แก่อินแตร์นาซีโอนาลสำหรับนักเตะที่ย้ายออกไป — ซึ่งตามรูปแบบแล้ว การย้ายไปอินแตร์นาซีโอนาลถือเป็นการย้ายทีมแบบถาวร ไม่ใช่การยืมตัวตามที่กล่าวอ้าง

เซนิต
เมื่อวันที่ 17 กรกฎาคม 2023 เฟร์นันดัสได้เซ็นสัญญาหนึ่งปีกับเซนิต เซนต์ปีเตอร์สเบิร์ก พร้อมตัวเลือกในการขยายสัญญาเพิ่มอีกหนึ่งปี ต่อมาในวันที่ 24 กรกฎาคม 2024 เฟร์นันดัสได้แยกทางกับเซนิตด้วยความยินยอมของทั้งสองฝ่าย

การประกาศแขวนสตั๊ด
เมื่อวันที่ 19 กันยายน 2025 เฟร์นันดัสประกาศยุติการเล่นฟุตบอลอาชีพผ่านการโพสต์ทางโซเชียลมีเดีย
 ทีมชาติ 
 บราซิล 
ใน ค.ศ. 2011 เฟียร์นันเดสถูกเรียกติดทีมชาติบราซิลในการแข่งขัน Superclásico de las Américas ซึ่งเขาได้ปฏิเสธการลงเล่นเนื่องจากปัญหาส่วนตัว เขาลงเล่นให้กับทีมชาติครั้งแรกในนัดกระชับมิตรที่เอาชนะญี่ปุ่น 4–0 เมื่อวันที่ 14 ตุลาคม ค.ศ. 2014

 รัสเซีย 
หลังจากที่ได้รับสัญชาติรัสเซีย เขาถูกเรียกติดทีมชาติในนัดกระชับมิตรที่พบกับตุรกีเมื่อวันที่ 31 สิงหาคม ค.ศ. 2016 และกานาเมื่อวันที่ 6 กันยายน ค.ศ. 2016 อย่างไรก็ตาม เขาเป็นผู้เล่นของสโมสรกีฬากลางแห่งกองทัพบก มอสโก ได้เพียงสี่ปี (ย้ายมาในเดือนเมษายน ค.ศ. 2012) ซึ่งขัดกับกฎที่กำหนดว่าผู้เล่นสัญชาติอื่นจะต้องอาศัยในรัสเซียอย่างน้อยห้าปีจึงจะได้รับสัญชาติ ดังนั้น เขายังไม่สามารถลงเล่นให้กับรัสเซียได้จนกว่าจะถึงเดือนเมษายน ค.ศ. 2017

ในวันที่ 23 มีนาคม ค.ศ. 2017 มีการประกาศว่า เขาจะลงเล่นให้กับรัสเซียครั้งแรกในวันที่ 24 มีนาคม ในนัดกระชับมิตรที่จะพบกับโกตดิวัวร์ อย่างไรก็ตาม เขาไม่ได้ลงเล่นในนัดนั้น เขาได้ลงเล่นนัดแรกเมื่อวันที่ 7 ตุลาคม ค.ศ. 2017 ในนัดกระชับมิตรที่พบกับเกาหลีใต้

ในวันที่ 11 พฤษภาคม ค.ศ. 2018 เขามีชื่อติดทีมชาติชุดเบื้องต้นสำหรับการแข่งขันฟุตบอลโลก 2018 ต่อมาในวันที่ 3 มิถุนายน ค.ศ. 2018 เขายังคงมีชื่อในทีมชาติชุดสุดท้าย เขามีบทบาทสำคัญในทีมชาติในการแข่งขันฟุตบอลโลก 2018 ในรอบก่อนรองชนะเลิศ เขาทำประตูตีเสมอโครเอเชียในช่วงต่อเวลาพิเศษ ก่อนที่รัสเซียจะพ่ายแพ้ในการยิงลูกโทษ

 เกียรติประวัติ 
 สโมสร 
Grêmio
 Campeonato Gaúcho: 2010

กองทัพบก มอสโก
 รัสเซียนพรีเมียร์ลีก: 2012–13, 2013–14, 2015–16
 รัสเซียนคัพ: 2012–13
 รัสเซียนซูเปอร์คัพ: 2014, 2018

 รางวัลส่วนตัว 
 ลูกบอลเงิน: 2011
 ทีมยอดเยี่ยม Campeonato Gaúcho: 2010
 ผู้เล่นยอดเยี่ยมแห่งปีของสโมสรกีฬากลางแห่งกองทัพบก มอสโก: 2018–19

 อ้างอิง 

 แหล่งข้อมูลอื่น 

Profile on CSKA Moscow website
Profile on Grêmio Foot-Ball Porto Alegrense website
goal.com 

หมวดหมู่:นักฟุตบอลชาวรัสเซีย
หมวดหมู่:นักฟุตบอลชาวรัสเซีย
หมวดหมู่:ผู้เล่นสโมสรกีฬากลางแห่งกองทัพบก มอสโก
หมวดหมู่:ผู้เล่นในรัสเซียนพรีเมียร์ลีก
หมวดหมู่:นักฟุตบอลทีมชาติบราซิล
หมวดหมู่:นักฟุตบอลทีมชาติรัสเซีย
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020